CELEX: 
Language: sl
Date: 2020-06-09 00:00:00
Title: DELEGIRANA UREDBA KOMISIJE (EU) …/… o spremembi Priloge I k Uredbi (EU) 2019/1021 Evropskega parlamenta in Sveta glede vnosa za perfluorooktan sulfonsko kislino in njene derivate (PFOS)

EVROPSKA
                            KOMISIJA

                                                    Bruselj, 9.6.2020
                                                    C(2020) 3639 final

                      DELEGIRANA UREDBA KOMISIJE (EU) …/…

                                       z dne 9.6.2020

     o spremembi Priloge I k Uredbi (EU) 2019/1021 Evropskega parlamenta in Sveta glede
             vnosa za perfluorooktan sulfonsko kislino in njene derivate (PFOS)

                                   (Besedilo velja za EGP)

SL                                                                                        SL
 ---pagebreak---                                OBRAZLOŽITVENI MEMORANDUM

     1.      OZADJE DELEGIRANEGA AKTA
     Člen 1 Uredbe (EU) 2019/1021 kot cilj navedene uredbe navaja varovanje zdravja ljudi in
     okolja pred obstojnimi organskimi onesnaževali, in sicer s prepovedjo, čimprejšnjo postopno
     odpravo ali z omejevanjem proizvodnje, dajanja v promet in uporabe snovi, zajetih v
     Stockholmski konvenciji o obstojnih organskih onesnaževalih.
     Perfluorooktan sulfonska kislina (PFOS), njene soli in perfluorooktan sulfonil fluorid
     (PFOSF) so s sprejemljivimi nameni in posebnimi izjemami navedeni v Prilogi B h
     Konvenciji. Odbor za pregled POP (v nadaljnjem besedilu: odbor POPRC) je priporočil1
     črtanje vseh sprejemljivih namenov, razen uporabe v vabah za žuželke, ki vsebujejo
     sulfuramid. Odbor POPRC je priporočil tudi spremembo iz sprejemljivega namena v posebno
     izjemo za uporabe pri trdem kromiranju in v penah za gašenje požarov.
     Na devetem zasedanju Konference pogodbenic Stockholmske konvencije, ki je potekalo od
     29. aprila do 10. maja 2019 v Ženevi v Švici, je bil po priporočilu odbora POPRC sprejet
     sklep (SC-9/4) o spremembi sprejemljivih namenov in posebnih izjem za PFOS, njene soli in
     PFOSF, navedenih v Prilogi B h Konvenciji. Edina sprememba, relevantna za obstoječo
     zakonodajo EU, je sprememba iz sprejemljivega namena v posebno izjemo za uporabo PFOS,
     njenih soli in PFOSF kot snovi, ki preprečujejo rosenje na nedekorativnih prevlekah iz trdega
     kroma v zaprtih sistemih. Sprememba zahteva, da se izjemi iz Priloge I k Uredbi (EU)
     2019/1021 doda časovna omejitev.
     V skladu z drugim pododstavkom člena 15(1) Uredbe (EU) 2019/1021 bi bilo treba za to
     spremembo vnosa o PFOS sprejeti ločen delegiran akt o spremembi Priloge I k Uredbi (EU)
     2019/1021.

     2.      POSVETOVANJA PRED SPREJETJEM AKTA
     O osnutku spremembe je 26. novembra 2019 potekalo posvetovanje s skupino strokovnjakov
     in pripombe so se upoštevale v največji možni meri. Skupino sestavljajo vse relevantne
     zainteresirane strani – predstavniki držav članic, Evropske agencije za kemikalije, kemične
     industrije in civilne družbe.
     V zvezi z osnutkom akta je bilo opravljeno javno posvetovanje od 29. novembra do
     27. decembra 2019. Prejeta je bila ena pripomba, ki je vsebovala prošnjo za uporabo istih
     določb za izdelke kot v vnosu 68 Priloge XVII Uredbe EU št. 1907/2006 (REACH) v zvezi s
     perfluorooktanojsko kislino, njenimi solmi in njej sorodnimi spojinami. Ta prošnja ni
     upravičena, ker zadeva regulativne določbe za drugo snov. Poleg tega sprememba vnosa za
     PFOS zadeva industrijsko uporabo in ne uporabo v izdelkih.

     3.      PRAVNI ELEMENTI DELEGIRANEGA AKTA
     Delegirani akt spreminja seznam kemikalij iz Priloge I na podlagi sprememb v okviru
     Konvencije. Pravna podlaga za predlagani delegirani akt je člen 15(1) Uredbe (EU)
     2019/1021.

     1
            Sklep POPRC-14/3

SL                                                1                                                  SL
 ---pagebreak---                              DELEGIRANA UREDBA KOMISIJE (EU) …/…

                                                     z dne 9.6.2020

         o spremembi Priloge I k Uredbi (EU) 2019/1021 Evropskega parlamenta in Sveta glede
                 vnosa za perfluorooktan sulfonsko kislino in njene derivate (PFOS)

                                                 (Besedilo velja za EGP)

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2019/1021 Evropskega parlamenta in Sveta z dne
     20. junija 2019 o obstojnih organskih onesnaževalih2 ter zlasti člena 15(1) Uredbe,
     ob upoštevanju naslednjega:
     (1)      Z Uredbo (EU) 2019/1021 se izvajajo zaveze Unije iz Stockholmske konvencije o
              obstojnih organskih onesnaževalih3 (v nadaljnjem besedilu: Konvencija) in Protokola
              o obstojnih organskih onesnaževalih h Konvenciji iz leta 1979 o onesnaževanju zraka
              na velike razdalje preko meja4 (v nadaljnjem besedilu: Protokol).
     (2)      Priloga B h Konvenciji („Omejitev“) vsebuje seznam kemikalij, za katere je vsaka
              pogodbenica Konvencije dolžna omejiti proizvodnjo, uporabo, uvoz in izvoz ob
              upoštevanju vseh sprejemljivih namenov in/ali posebnih izjem, naštetih v Prilogi.
     (3)      Na devetem zasedanju Konference pogodbenic Konvencije je bila v skladu z devetim
              odstavkom 8. člena Konvencije sprejeta odločitev o spremembi Priloge B h
              Konvenciji glede sprejemljivih namenov in posebnih izjem za perfluorooktan
              sulfonsko kislino (PFOS), njene soli in perfluorooktan sulfonil fluorid (PFOSF). Na
              zasedanju Konference pogodbenic je bila sprejeta odločitev o spremembi
              sprejemljivega namena uporabe PFOS, njenih soli in PFOSF za nanašanje kovinskih
              prevlek (trde kovinske prevleke) samo v zaprtih sistemih v posebno izjemo.
     (4)      Sprememba sprejemljivega namena uporabe PFOS, njenih soli in PFOSF za nanašanje
              kovinskih prevlek (trde kovinske prevleke) samo v zaprtih sistemih v posebno izjemo
              pomeni, da bo pogodbenicam uporaba izjeme dovoljena za obdobje največ petih let po
              začetku veljavnosti navedene spremembe. Na zahtevek pogodbenice in na podlagi
              upravičene nadaljnje potrebe po uporabi izjeme se lahko na zasedanju Konference
              pogodbenic sprejme sklep o podaljšanju izjeme za dodatnih pet let. Zato bi bilo treba
              vnos v delu A Priloge I k Uredbi (EU) 2019/1021 za perfluorooktan sulfonsko kislino
              in njene derivate (PFOS) spremeniti tako, da bo odražal obveznosti iz Konvencije.
     (5)      Uredbo (EU) 2019/1021 bi bilo zato treba ustrezno spremeniti –

     2
              UL L 169/45, 25.6.2019, str. 45.
     3
              UL L 209, 31.7.2006, str. 3.
     4
              UL L 81, 19.3.2004, str. 37.

SL                                                         2                                          SL
 ---pagebreak---      SPREJELA NASLEDNJO UREDBO:

                                                Člen 1
     Priloga I k Uredbi (EU) 2019/1021 se spremeni v skladu s Prilogo k tej uredbi.

                                                Člen 2
     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 9.6.2020

                                                Za Komisijo
                                                Predsednica
                                                Ursula VON DER LEYEN

SL                                                 3                                        SL
 ---documentbreak---                             EVROPSKA
                            KOMISIJA

                                                   Bruselj, 9.6.2020
                                                   C(2020) 3639 final

                                                   ANNEX

                                        PRILOGA

                                             k

                       DELEGIRANI UREDBI KOMISIJE (EU) …/...

     o spremembi Priloge I k Uredbi (EU) 2019/1021 Evropskega parlamenta in Sveta glede
             vnosa za perfluorooktan sulfonsko kislino in njene derivate (PFOS)

SL                                                                                        SL
 ---pagebreak---                                              PRILOGA
     V delu A Priloge I k Uredbi (EU) 2019/1021 v vnosu za perfluorooktan sulfonsko kislino in
     njene derivate (PFOS) v četrtem stolpcu („Posebna izjema za uporabo snovi kot intermediata
     ali druga specifikacija“) se točka 4 spremeni:
     (1)    prvi odstavek se nadomesti z naslednjim:
     „4 Če je količina izpusta v okolje minimizirana, se proizvodnja in dajanje v promet do [datum
     začetka veljavnosti te uredbe o spremembi + 5 let] dovolita za uporabo kot snovi, ki
     preprečujejo rosenje na nedekorativnih prevlekah iz trdega kroma (VI) v zaprtih sistemih. Pod
     pogojem, da države članice, v katerih se PFOS uporablja, Komisiji do [datum začetka
     veljavnosti te uredbe o spremembi + 4 leta] poročajo o napredku pri odpravljanju PFOS in
     upravičijo nadaljnjo potrebo po tej uporabi, Komisija pregleda potrebo po podaljšanju
     odstopanja za to uporabo PFOS za največ pet let od [datum začetka veljavnosti te uredbe o
     spremembi + 5 let].“;
     (2)    tretji odstavek se črta.

SL                                                1                                                  SL